cyanic-selkie/wikianc huggingface dataset:
ఫిజీలో హిందూమతం
చరిత్ర
ఫిజీలోని అనేక మంది హిందూ కార్మికులు తమ ఒప్పంద కార్మిక ఒప్పందం ముగిసిన తర్వాత భారతదేశానికి తిరిగి వెళ్ళడానికి మొగ్గుచూపారు. 1940 నాటికి 40% మంది తిరిగి వచ్చినట్లు అంచనాలు సూచిస్తున్నాయి. ప్రారంభ సంవత్సరాల్లో వెనక్కి వచ్చేవారు ఎక్కువగా ఉండేవారు. 1920లో, ప్రపంచవ్యాప్తంగా బ్రిటీష్ కాలనీలలో ఒప్పంద వ్యవస్థకు వ్యతిరేకంగా గాంధీ నేతృత్వంలో అహింసాయుత పౌర నిరసనల తర్వాత, బ్రిటన్ ఈ వ్యవస్థను రద్దు చేసింది. దీంతో ఫిజీ తోటలలోకి కొత్త భారతీయ కార్మికుల ప్రవాహం ఆగిపోయింది. అయితే అప్పటికే పనిచేస్తున్న భారతీయులు తమ కాంట్రాక్టు ముగిసిన తరువాత ఫిజీ తోటలను విడిచి వెనక్కి వెళ్లడం కొనసాగించారు. అనుభవమున్న భారతీయ కార్మికుల నిష్క్రమణతో బ్రిటిష్ తోటలకు తీవ్రమైన కార్మికుల కొరత తలెత్తింది. 1929లో, బ్రిటిషు ప్రభుత్వం ఇండో-ఫిజియన్ హిందువులకు ఎన్నికల హక్కును, కొన్ని పౌర హక్కులనూ మంజూరు చేసింది. ఫిజియన్ చక్కెర తోటల నుండి ఎగుమతులు, లాభాలను స్థిరీకరించడానికి, భారతీయ కార్మికులు వెనక్కి వెళ్ళిపోకుండా నిరోధించడానికి వీటిని మంజూరు చెసారు. కానీ ఆ ఎన్నికల హక్కులు చాలా పరిమితమైనవి. దామాషా ప్రకారం కాకుండా జాతి కోటా మీద ఆధారితమైనవి. ప్రభుత్వం దక్షిణాఫ్రికా మాదిరిగానే ఇండో-ఫిజియన్‌లను వేరు చేసి చూసింది. ఈ వ్యవస్థను హిందువులు ప్రతిఘటించారు. శాంతియుత నిరసనలో భాగంగా హిందువులు, విభజించబడిన మండలిని అంగీకరించడానికి నిరాకరించారు. అయితే, కొన్ని సంవత్సరాలలో, హిందూ సమాజం మెజారిటీ సనాతన ధర్మ సమూహం, మైనారిటీ ఆర్య సమాజ్ సమూహాలు గా చీలిపోయింది. ఈ పరిస్థితి వలన మరిన్ని ఇండో-ఫిజియన్ రాజకీయ హక్కులను పొందడంలో ఆలస్యమైంది. గాంధీ సహోద్యోగి అయిన ఎ.డి. పటేల్ ఫిజీలో స్వాతంత్ర్య దీక్షకు నాయకత్వం వహించాడు. ఫిజియన్లందరికీ పౌర హక్కులు కావాలని డిమాండ్ చేశాడు. అయితే, 1970లో బ్రిటిష్ సామ్రాజ్యం, ఫిజీకి స్వాతంత్ర్యం మంజూరు చేసినపుడు జారీ చేసిన మొదటి రాజ్యాంగంలో హిందువుల పట్ల (ఇతర ఇండో-ఫిజియన్లకూ) రాజకీయ వివక్షను, అల్ప మానవ హక్కులనూ అలాగే ఉంచారు.
1976 ఫిజీ జనాభా లెక్కల ప్రకారం, 2,95,000 మంది (ఫిజీ జనాభాలో 50 శాతం) ఇండో-ఫిజియన్ మూలాలకు చెందినవారు. వీరిలో 80% మంది హిందువులు. అంటే చెప్పాలంటే, ఫిజీ జనాభాలో 40 శాతం మంది హిందువులు. 1980ల నుండి నిరంతర హింస, హిందువుల గృహాలను తగులబెట్టడం, దేవాలయాలను కాల్చడం, అత్యాచారం చేయడం వంటివి జరగడంతో ఫిజీ హిందువులు, ఇతర ఇండో-ఫిజియన్లు ఆస్ట్రేలియా, న్యూజిలాండ్, యునైటెడ్ కింగ్‌డమ్, కెనడా, భారతదేశాలకు వలస వెళ్ళారు. వారిలో దాదాపు 50,000 మంది 1987 తిరుగుబాట్ల తర్వాత 1987 - 1992 మధ్య వలస వెళ్లారు. ఫిజీలో హిందువుల జనాభా శాతం పరంగా అప్పటి నుండి క్షీణించింది.
జనాభా వివరాలు
1996 జనాభా లెక్కల ప్రకారం 2,61,097 మంది హిందువులు (మొత్తం జనాభాలో 33.7%) ఉన్నారు. అయితే, 2007 జనాభా లెక్కల ప్రకారం ఇది 2,33,393 (27.9%) గా నమోదైంది, 5.8% తగ్గింది. ఫిజీలోని హిందూ సమాజం కాలక్రమేణా అనేక దేవాలయాలు, పాఠశాలలు, కమ్యూనిటీ కేంద్రాలను నిర్మించింది. దీపావళిని వారి ప్రాధమిక పండుగగా జరుపుకుంటారు. 1996 జనాభా లెక్కల ప్రకారం ఫిజీలో ఎక్కువ మంది హిందువులు ఇండో-ఫిజియన్లు. 864 మంది స్థానిక ఫిజియన్లు మాత్రమే హిందూమతాన్ని ఆచరిస్తున్నారు.
ఫిజీలో హిందూ జనాభా ఏకరీతిగా విస్తరించి లేదు. నాడి, నౌసోరి ప్రాంతాల్లో, కొన్ని గ్రామాలు, పట్టణాలలో హిందువులు మెజారిటీగా ఉన్నారు.
సమాజం
ఫిజియన్ హిందువుల సామాజిక నిర్మాణంలో కులం లేదు. పండితులు ఫిజియన్ హిందువులలో కుల వ్యవస్థ ఏర్పడకపోవడం లేదా పాటించకపోవడం ఫిజియన్ తోటలలో పని స్వభావం కారణమై ఉండవచ్చునని సిద్ధాంతీకరించారు. ఇక్కడ ప్రజల వృత్తి వ్యవసాయం చుట్టూ తిరుగుతుంది. వారు కూలీ ఓడలలో వచ్చినప్పటి నుండి పరిమితమైన జనాభా కారణంగా వారంతా కలిసే జీవించారు. మారిషస్, నాటల్ (దక్షిణాఫ్రికా), కరేబియన్‌లోని ఇతర ప్రధాన హిందూ ఒప్పంద కార్మిక స్థావరాల మాదిరిగానే, ప్లాంటేషన్ స్థావరాల ప్రారంభ రోజుల నుండి ఫిజీలోని హిందువులలో విస్తృతంగా ఇతర కులాలతో లైంగిక సంబంధాలుండేవి.
దక్షిణాఫ్రికా మాదిరిగానే, బ్రిటిషు వలస అధికారులు ఫిజీలో కూడా ప్రజలను జాతి వారీగా వేరు చేశారు. ఫిజీలోని ప్లాంటేషన్ సెటిల్‌మెంట్‌లలో ఇండో-ఫిజియన్ హిందువులను శ్రామిక తరగతిగా పరిగణించడం విధానంగా ఉండేది. వారు యూరోపియన్ సెటిలర్‌లకు సమీపంలో కూడా నివసించడానికి అనుమతించలేదు. స్థానిక ఫిజియన్ ప్రజలతో కలవనీయలేదు. ఈ విభజన వలన సాంస్కృతికంగా పరస్పర సంపర్కం లేకుండా పోయింది. అది కాలక్రమేణా తీవ్రమైంది. వలస పాలన సమయంలో, ఐరోపా నుండి, ప్రధానంగా బ్రిటిష్ దీవుల నుండి, వచ్చిన మిషనరీలు స్థానిక ఫిజియన్లందరినీ క్రైస్తవ మతంలోకి మతమార్పిడి చేసారు. ఇండో-ఫిజియన్ హిందువులు మాత్రం, మతం మారడానికి చాలా వరకు నిరాకరించారు. అత్యధిక మెజారిటీ ఈనాటికీ హిందువులుగానే ఉన్నారు.
సంస్కృతి
thumb|280x280px| నాడి లోని శ్రీ శివ సుబ్రమణ్య హిందూ దేవాలయం ఫిజియన్ హిందువులు రామ నవమి, హోలీ, దీపావళి జరుపుకుంటారు. వీటిలో దీపావళి ప్రభుత్వ సెలవుదినం.
20వ శతాబ్దపు ప్రథమార్ధంలో, ఫిజీలోని హిందువులకు హోలీ ప్రధాన పండుగ. ఆ తర్వాత దీపావళికి ప్రాధాన్యత పెరిగింది. ఫిజీ స్వాతంత్ర్యం పొందిన తరువాత, దీపావళి అన్ని ఇతర హిందూ పండుగలను అధిగమించింది. ఇప్పుడు అదే ప్రధాన ఫిజియన్ హిందూ పండుగ. హిందువులు యూరోపియన్ నివాసితులు, స్థానిక ఫిజియన్ ప్రజలతో సమాన రాజకీయ హక్కులను డిమాండ్ చేస్తున్నందున వారు ఎదుర్కొంటున్న విభజనను బహుశా ఇది ప్రతిబింబిస్తుందని జాన్ కెల్లీ అన్నాడు. హోలీ అనేది ఒక అందరూ కలిసి చేసుకునే, బహిర్ముఖమైన పండుగ కాగా, దీపావళి భక్తి ఆధారంగా. అంతర్ముఖంగా చేసుకునే పండుగ. దీనివల్లనే ఫిజీలోని హిందువులలో సాంస్కృతిక వాతావరణంలో మార్పు వచ్చిందని కెల్లీ సిద్ధాంతీకరించాడు.
ఫిజీలోని హిందువులు, పొలాల్లో శారీరక శ్రమతో సహా ఏ విధమైన పని అయినా ఒక పూజగా, మతపరమైన సమర్పణగా పరిగణిస్తారు.
హిందువులు ఫిజీకి వచ్చిన తర్వాత దేవాలయాలను నిర్మించడం ప్రారంభించారు. వివాహాలు, వార్షిక మతపరమైన పండుగలు, ప్రియమైనవారి మరణం తర్వాత జరిగే కుటుంబ ప్రార్థనలు తదితర సామాజిక కార్యక్రమాలకు ఇవి వేదికలుగా పనిచేశాయి. హిందూ దేవాలయాలు ఉత్తర, దక్షిణ భారత శైలిలో నిర్మించబడ్డాయి. ఉదాహరణకు, నాడిలోని నదావర్ వద్ద ఉన్న శివాలయం 1910లో నిర్మించబడింది; అయితే ఈ ఆలయం 2008 లో జరిగిన మత హింసలో దగ్ధమైంది. నాడిలోని శ్రీ శివ సుబ్రమణ్య దేవాలయం ఫిజీలో అతిపెద్ద దేవాలయం.
దేవాలయాలతో పాటు, హిందువులు సామాజిక, విద్యా అవకాశాలను మెరుగుపరచడానికి పాఠశాలలు, కమ్యూనిటీ కేంద్రాలను నిర్మించారు. ఉదాహరణకు, స్వామి వివేకానంద భక్తుడు, తరువాతి కాలంలో సాధు స్వామి అని పేరొందిన కుప్పుస్వామి నాయుడు, ఫిజీలోని వివిధ దీవులను సందర్శించి, ప్రత్యేకించి దక్షిణ భారతదేశం నుండి వచ్చిన విభిన్న హిందూ సమాజాలను కలుసుకుని TISI సంగం అనే సంస్థను స్థాపించాడు. ఈ సంఘం కాలక్రమేణా పాఠశాలలు, నర్సింగ్ క్లినిక్‌లు, వ్యవసాయ సాంకేతికతలలో కమ్యూనిటీ సహాయం, దేవాలయాలు, ఫిజీలో హిందూ ప్రజల కోసం కమ్యూనిటీ సెంటర్/హిస్టరీ మ్యూజియంలను ఏర్పరచింది.
రెండవ ప్రపంచ యుద్ధం
రెండవ ప్రపంచ యుద్ధం సమయంలో మిత్రరాజ్యాల సేనలో చేరాలని ఇండో-ఫిజియన్లకు పిలుపునిచ్చారు. ఫిజీలోని 5,000 మంది హిందువులు యుద్ధ సమయంలో ఆస్ట్రేలియా, న్యూజిలాండ్, భారతదేశం, ఇతర బ్రిటిష్ కాలనీల నుండి వచ్చిన లక్షల మంది సైనికులతో కలిసి పనిచేశారు. రెండవ ప్రపంచ యుద్ధం సమయంలో ఇండో-ఫిజియన్లు ఆసియా, ఐరోపాలలో సేవలందించారు.
అణచివేత
ఫిజి బ్రిటిష్ వలస సామ్రాజ్యం నుండి స్వాతంత్ర్యం పొందే సమయానికి, హిందువులు, ఇతర ఇండో-ఫిజియన్లు మొత్తం ఫిజియన్ జనాభాలో దాదాపు యాభై శాతం ఉన్నారు. అయితే వలసవాద యుగం చట్టాలు, ఫిజీకి మొదటి రాజ్యాంగం, స్థానిక ఫిజియన్లకు ప్రత్యేక హక్కులను మంజూరు చేసింది. ఈ చట్టాలు హిందువులకు తక్కుబ్వ స్థాయి మానవ హక్కులనిచ్చి ఫిజీలో రెండవ స్థాయి పౌరులుగా మార్చాయి. ఉదాహరణకు, హిందువులకు భూమిని కొనుగోలు చేసే లేదా స్వంతం చేసుకోవడం వంటి ఆస్తి హక్కులను నిరాకరించింది. అప్పటి నుండి హిందువులు, ఇతర ఇండో-ఫిజియన్లు ఇతర ఫిజియన్లతో సమానమైన మానవ హక్కులను అనుభవించలేదు. వారు ఫిజియన్ భూస్వాముల వద్ద కౌలు రైతులుగా మాత్రమే పని చేయగలరు. మానవ హక్కులలో ఈ వ్యత్యాసం "స్థానిక" ఫిజియన్‌లు, ఇండో-ఫిజియన్‌ల మధ్య నిరంతర సంఘర్షణకు కారణమైంది. స్థానిక ఫిజియన్లు ఫిజీని తమ పూర్వీకుల భూమిగా విశ్వసిస్తూ, తాము మాత్రమే భూమి కలిగి ఉండాలని భావిస్తారు. ఇండో-ఫిజియన్లు మాత్రం మానవులందరికీ సమాన హక్కులుండాలని డిమాండు చేస్తున్నారు.
భూ స్వామిత్వమే కాకుండా, ఫిజియన్ మత నిర్మాణంలో కూడా హిందువులు హింసించబడ్డారు. స్పైక్ బోయ్‌డెల్ ఇలా పేర్కొన్నాడు, "బ్రిటీష్ వారు మతపరమైన ప్రాతినిధ్యం, మతపరమైన ఓటర్ల జాబితాల విభజనలతో ఒక పనిచేయని వ్యవస్థను ప్రవేశపెట్టారు. అందువలన, వివిధ సంఘాలకు వివిధ పద్ధతుల్లో ప్రాతినిధ్యం లభించింది. ఇది ఇప్పటికీ పాక్షిక వర్ణవివక్ష విద్యా విధానంలో అమలులో ఉంది.
1990ల చివరలో, ఫిజి హిందువులకు (ఇతర ఇండో-ఫిజియన్లకు) వ్యతిరేకంగా రాడికల్ స్థానిక ఫిజియన్లు వరుసగా అల్లర్లు జరిపారు. 2000 వసంతకాలంలో, ప్రధానమంత్రి మహేంద్ర చౌదరి నేతృత్వంలో ప్రజాస్వామ్యబద్ధంగా ఎన్నికైన ఫిజియన్ ప్రభుత్వాన్ని జార్జ్ స్పీట్ నేతృత్వంలో ఉన్న బృందం బందీ చేసింది. వారు స్థానిక ఫిజియన్ల కోసం విడిగా ప్రత్యేక రాష్ట్రం కావాలని డిమాండ్ చేశారు తద్వారా హిందూ నివాసులకు ఉన్న మానవ హక్కులను చట్టబద్ధంగా రద్దు చేశారు. హిందువులకు చెందిన దుకాణాలు, హిందూ పాఠశాలలు దేవాలయాలను ధ్వంసం చేశారు,  దోచుకున్నారు.
ఫిజీలో క్రైస్తవ రాజ్యాన్ని ఏర్పాటు చేయాలని ఫిజీ, రోటుమా మెథడిస్ట్ చర్చ్, మరీ ముఖ్యంగా ఫిజీలో 1987 తిరుగుబాటుకు నాయకత్వం వహించిన సితివేని రబూకా, పిలుపునిచ్చారు. 1987లో తిరుగుబాటు తర్వాత హిందువులను బలవంతంగా మతమార్పిడి చేయడాన్ని ఆమోదించారు. 2012లో, ఫిజీ మెథడిస్ట్ చర్చి అధ్యక్షుడు, తుకిలాకిలా వకైరతు, ఫిజీలో క్రైస్తవ మతాన్ని రాజ్య మతంగా అధికారికంగా ప్రకటించాలని పిలుపునిచ్చాడు. మతం, రాజ్యం వేరుగా ఉన్న ఫిజీ లౌకిక రాజ్యంగానే ఉండాలని హిందూ సంఘాల నాయకులు డిమాండ్ చేశారు.
మూలాలు
వర్గం:దేశాల వారీగా హిందూమతం వర్గం:ఫిజీ
సెలీనా
సెలీనాగా పేరొందిన సెలీనా క్వింటనెల్లా పెరెజ్ (Selena Quintanilla-Pérez) (1971 ఏప్రిల్ 16– 1995 మార్చి 31) ఒక మెక్సికన్-అమెరికన్ గాయని, గీత రచయిత్రి, నర్తకి, మోడల్, ఫాషన్ డిజైనర్, నటి, నిర్మాత. ఆమె టెజానో సంగీత మహారాణిగా (ద క్వీన్ ఆఫ్ టెజానో మ్యూజిక్) ప్రజల మన్నన పొందింది. టెక్సాస్ రాష్ట్రంలో అమెరికా స్థానిక తెగ అయిన చెరోకీ మూలాలున్న తండ్రికీ, మెక్సికన్-అమెరికన్ సంగీతకారుడైన తండ్రికి జన్మించిన ఆమె ఆరేళ్ళ వయసులోనే సంగీత ప్రతిభ చాటుకుని, పన్నెండవ ఏటనే తొలి ఆల్బం విడుదల చేసింది. 1987లో ప్రతిష్టాత్మక టేజానో పురస్కారాలు సాధించడంతో ప్రాచుర్యం సాధించింది. 1990 దశకంలో స్పానిష్ మాట్లాడే దేశాల్లో పేరు సంపాదించుకుంది. తన 23 ఏట ఆమె అభిమానుల సంఘం అధ్యక్షుడైన యోలాండా అనే వ్యక్తి కాల్చిచంపింది. మరణానంతరం ఆమె జన్మదినాన్ని సెలీనా డేగా గుర్తించి స్మారక కట్టడాలు నిర్మించారు. ఆమె జీవితాన్ని సినిమగానూ తీశారు.
కుటుంబ నేపథ్యం
సెలీనా క్వింటనిల్లా 16 ఏప్రిల్ 1971న అమెరికాలోని టెక్సాస్ రాష్ట్రంలో లేక్ జాక్సన్ పట్టణంలో జన్మించింది. ఆమె తల్లి మార్సెల్లా సమోరా అమెరికాలోని ఆగ్నేయ ప్రాంతానికి చెందిన స్థానిక తెగ అయిన చెరోకీ మూలాలున్నది. తండ్రి అబ్రహాం క్వింటనిల్లా ఒక మెక్సికన్ అమెరికన్, అతను సంగీతకారునిగా పనిచేసినవాడు.
సంగీత రంగం
ఆరేళ్ళ వయసులో ఉండగానే సంగీతంలో ఆమెకున్న ప్రతిభ, సామర్థ్యం బయటపడ్డాయి. సెలీనా తన 12వ యేటనే మొదటి ఆల్బమ్ విడుదల చేసింది. 1987లో టేజానో సంగీత అవార్డుల సందర్భంగా ఉత్తమ గాయని పురస్కారం పొందింది. ఇది మొదలు వరుసగా 9 సంవత్సరాల పాటు ఆమె ఈ అవార్డు సాధించింది. ఇఎంఐ కంపెనీతో రికార్డుల కంట్రాక్టు చేజిక్కించుకొంది. 1990 దశకంలో ఆమె ప్రసిద్ధురాలైంది. ప్రత్యేకంగా స్పానిష్ భాష మాట్లాడే దేశాలలో చాలా పేరు పొందింది.
మరణం, ప్రాచుర్యం
ఎడమ|thumb|సెలీనా సమాధి తన 23వ యేటనే సెలీనా హత్య చేయబడింది. సెలీనా అభిమానుల క్లబ్ ప్రెసిడెంట్ అయిన యోలాండా సాల్డివార్ (Yolanda Saldívar) అనే వ్యక్తి ఆమెను హత్య చేసింది. సాల్డివార్ ను సెలీనా బొటిక్స్ కు మేనేజరుగా నియమించిన కొన్నాళ్ళకు ఆమె అవినీతి బయటపడడంతో సెలీనా ఉద్యోగంలోంచి తొలగించింది. ఈ విషయం మీద కక్ష కట్టిన యోలాండా సెలీనాను హత్యచేసింది. ఆమె మరణించిన రెండు వారాలలోనే ఆమె పుట్టిన రోజును "సెలీనా డే"గా అప్పటి టెక్సాస్‌ గవర్నర్ జార్జి బుష్ ప్రకటించాడు.
ఆమె జీవిత కథ ఆధారంగా "సెలీనా" అనే చిత్రం విడుదల అయ్యింది.
ఆధార గ్రంథాలు
వర్గం:1971 జననాలు వర్గం:1995 మరణాలు వర్గం:అమెరికా రచయిత్రులు వర్గం:అమెరికా వ్యక్తులు వర్గం:అమెరికా సినిమా నటీమణులు
మహతి స్వరసాగర్‌
సాగర్ మహతి తెలుగు సినిమా సంగీత దర్శకుడు, గాయకుడు. ఆయన 2015లో విడుదలైన జాదూగాడు సినిమా ద్వారా సంగీత దర్శకుడిగా సినీ రంగానికి పరిచయమయ్యాడు.
వివాహం
మహతి స్వర సాగర్ వివాహం సంజన కలమంజేతో 24 అక్టోబర్ 2021న చెన్నైలోని టీ-నగర్‌లోని ద అకార్డ్‌ ఫంక్షన్‌ హాల్‌లో జ‌రిగింది.
బయటి లింకులు
వర్గం:తెలుగు సినిమా నేపథ్యగాయకులు వర్గం:తెలుగు సినిమా సంగీత దర్శకులు
గయానాలో హిందూమతం
గయానా (Guyana) (పాతపేరు బ్రిటిష్ గయానా) దక్షిణ అమెరికా లోని ఉత్తర తీరంలో గల దేశం. ఈ దేశపు జనాభాలో 24.8% మంది హిందూ మతస్థులు. పశ్చిమార్ధగోళం లోని దేశాల్లో కెల్లా దేశ జనాభాలో అత్యధిక శాతం హిందూవులున్నది గయానా లోనే.
చరిత్ర
1852 నుండి, క్రైస్తవ మిషనరీలు ఒప్పంద సమయంలో తూర్పు భారతీయులను మతం మార్చడానికి ప్రయత్నించారు. అయితే ఇది చాలా తక్కువ విజయాన్ని సాధించింది. క్రైస్తవ మిషనరీలు మతమార్పిడి చేయడం ప్రారంభించినప్పుడు, బ్రాహ్మణులు కులాలతో సంబంధం లేకుండా హిందువులందరికీ ఆధ్యాత్మిక ఆచారాలను నిర్వహించడం ప్రారంభించారు. ఇది అక్కడ కుల వ్యవస్థ విచ్ఛిన్నానికి దారితీసింది.
1940ల చివరలో, సంస్కరణ ఉద్యమాలు చాలా మంది గయానీస్ హిందువుల దృష్టిని ఆకర్షించాయి. 1910లో ఆర్యసమాజ్ గయానాకు చేరుకుంది. సమాజ్ సిద్ధాంతం కులం ఆలోచనను, మత నాయకులుగా బ్రాహ్మణుల ప్రత్యేక పాత్రనూ తిరస్కరిస్తుంది. ఈ ఉద్యమం ఏకేశ్వరోపాసనను బోధిస్తూ, అనేక సాంప్రదాయ హిందూ ఆచారాలతోపాటు పూజలలో చిత్రాలను ఉపయోగించడాన్ని వ్యతిరేకిస్తుంది. 1930ల తరువాత, హిందూమత స్థితి మెరుగుపడడం, హిందువులపై వివక్ష తగ్గడం మొదలైన కారణాల వలన క్రైస్తవ మతంలోకి హిందువుల మతమార్పిడులు మందగించాయి.
జనాభా వివరాలు
ఎన్నో దశాబ్దాలుగా గయానాలో హిందూమతం క్షీణిస్తూ వస్తోంది. 1991లో, గయానీస్ జనాభాలో 35.0% మంది హిందూమతస్థులు ఉన్నారు. 2002లో ఈ సంఖ్య 28.4%కి, 2012లో 24.8%కీ తగ్గింది
దేశంలో హిందువుల భౌగోళిక వ్యాప్తి
తూర్పు బెర్బిస్-కోరెంటైన్ ప్రాంతంలో తమిళ హిందువులు మెజారిటీగా ఉన్నారు.
గయానా జనాభాలో 39.8% మంది తూర్పు భారతీయులే అయినప్పటికీ, కేవలం 24.8% మంది మాత్రమే హిందువులు. మిగిలినవారు ఎక్కువగా ముస్లింలు (6.8%) లేదా క్రైస్తవులు.
సెలవుదినాలు
హోలీ - ఫగ్వా, దీపావళి గయానాలో జాతీయ సెలవులు.
మూలాలు
వర్గం:దేశాల వారీగా హిందూమతం వర్గం:గయానా
రేణుక ఎల్లమ్మ ఎత్తిపోతల పథకం
రేణుక ఎల్లమ్మ ఎత్తిపోతల పథకం, తెలంగాణ రాష్ట్రం, సంగారెడ్డి జిల్లా, ఆందోల్ మండలం, తేలెల్మ గ్రామ సమీపంలో ఉన్న ఎత్తిపోతల పథకం. 36 కోట్ల 74 లక్షల రూపాయల వ్యయంతో తెలంగాణ ప్రభుత్వం నిర్మించిన ఎత్తిపోతల పథకం ద్వారా ఆందోల్, వట్‌పల్లి, ఆళ్ళదుర్గ్, టేక్మల్ మండలాల్లోని 14 గ్రామాలకు చెందిన 3 వేల ఎకరాలకు ప్రత్యక్షంగా, మరో 10 వేల ఎకరాలకు పరోక్షంగా సాగునీరు అందుతోంది.
ప్రణాళిక
తెలంగాణ రాష్ట్ర ముఖ్యమంత్రి కల్వకుంట్ల చంద్రశేఖర్ రావు, 2017-2018 మధ్యకాలంలో ఈ ఎత్తిపోతల పథకం నిర్మాణానికి ప్రణాళికను రూపొందించాడు. ఈ పథకంలో భాగంగా 2 ప్రధాన డిస్టిబ్యూటరీ కెనాల్స్‌ ఏర్పాటుచేశారు. సింగూరు ప్రాజెక్టు నుంచి 0.117 టీఎంసీల నీటిని ఎత్తిపోసి, ఈ 14 గ్రామాల్లోని 40 ట్యాంకులను నింపడమే లక్ష్యంగా నిర్మించిన ఈ ప్రాజెక్టుకు 2018లో శంకుస్థాపన జరిగింది.
నీటిపారుదల శాఖ ఇక్కడ నాలుగు 430 హెచ్‌పీ మోటార్లను ఏర్పాటుచేసింది, ఇవి రోజుకు 41.2 క్యూసెక్కుల నీటిని ఎత్తిపోస్తాయి. నీటిపారుదల శాఖ మూడు ఫీడర్ ఛానళ్లను నిర్మించి, లీకేజీలను అరికట్టేందుకు నిర్వహించిన ట్రయల్ రన్ కూడా విజయవంతమైంది.
ప్రారంభం
2022 జూన్ 20న ఉదయం 11 గంటలకు సాయిపేట శివారులోని సింగూరు ప్రాజెక్టు బ్యాక్‌ వాటర్‌ వద్ద ఏర్పాటుచేసిన ఎత్తిపోతల పంప్‌హౌస్‌ మోటార్లను తెలంగాణ రాష్ట్ర ఆర్థిక, వైద్యారోగ్య శాఖామంత్రి టి. హరీశ్ రావు స్విచ్‌ ఆన్‌ చేసి ఎత్తిపోతల పథకాన్ని ప్రారంభించి, నీటిని విడుదల చేశాడు. డిస్ట్రిబ్యూటర్‌ ఛానెల్‌ వద్ద మంజీరా నీటిలో పూలను వెదజల్లి, మంజీరా జలాలతో పక్కనే ఉన్న రేణుకా ఎల్లమ్మ దేవాలయంలో అమ్మవారికి అభిషేకం చేశాడు. ఈ కార్యక్రమంలో జహీరాబాద్ ఎంపీ బి.బి. పాటిల్‌, ఆందోల్ ఎమ్మెల్యే చంటి క్రాంతికిరణ్‌, జడ్పీ చైర్‌పర్సన్‌ మంజుశ్రీ జైపాల్‌రెడ్డి, కలెక్టర్‌ శరత్‌, ఇతర ప్రజాప్రతినిధులు, అధికారులు పాల్గొన్నారు.
మూలాలు
వర్గం:తెలంగాణ జలాశయాలు వర్గం:నీటిపారుదల ప్రాజెక్టులు వర్గం:నీటి వనరులు వర్గం:తెలంగాణ ప్రాజెక్టులు వర్గం:తెలంగాణ ప్రభుత్వ నిర్మాణాలు
నిమ్మలపాడు-2 (హుకుంపేట)
నిమ్మలపాడు-2 ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, హుకుంపేట మండలంలోని గ్రామం. ఇది మండల కేంద్రమైన హుకుంపేట నుండి 25 కి.మీ. దూరం లోను, సమీప పట్టణమైన అనకాపల్లి నుండి 90 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 67 ఇళ్లతో, 212 జనాభాతో 92 హెక్టార్లలో విస్తరించి ఉంది. గ్రామంలో మగవారి సంఖ్య 98, ఆడవారి సంఖ్య 114. షెడ్యూల్డ్ కులాల జనాభా 0 కాగా షెడ్యూల్డ్ తెగల జనాభా 207. గ్రామం యొక్క జనగణన లొకేషన్ కోడ్ 584506 .పిన్ కోడ్: 531077.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
ప్రభుత్వ వైద్య సౌకర్యం
నిమ్మలపాడులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. పారామెడికల్ సిబ్బంది ఒకరు ఉన్నారు.సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్ గ్రామానికి 5 నుండి 10 కి.మీ. దూరంలో ఉంది. పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రైల్వే స్టేషన్, ఆటో సౌకర్యం, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. శాసనసభ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 2 గంటల పాటు వ్యవసాయానికి, 6 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
నిమ్మలపాడులో భూ వినియోగం కింది విధంగా ఉంది:
నీటిపారుదల సౌకర్యాలు
నిమ్మలపాడులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
నిమ్మలపాడులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, సామలు, పిప్పలి
తాండ్ర (మామడ)
తాండ్ర, తెలంగాణ రాష్ట్రం, నిర్మల్ జిల్లా, మామడ మండలంలోని గ్రామం. ఇది మండల కేంద్రమైన మామడ నుండి 17 కి. మీ. దూరం లోను, సమీప పట్టణమైన నిర్మల్ నుండి 25 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 237 ఇళ్లతో, 1068 జనాభాతో 1352 హెక్టార్లలో విస్తరించి ఉంది. గ్రామంలో మగవారి సంఖ్య 506, ఆడవారి సంఖ్య 562. షెడ్యూల్డ్ కులాల సంఖ్య 25 కాగా షెడ్యూల్డ్ తెగల సంఖ్య 636. గ్రామం యొక్క జనగణన లొకేషన్ కోడ్ 570395 .పిన్ కోడ్: 504310.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది.సమీప బాలబడి, మాధ్యమిక పాఠశాల‌లు మామడలోను, ప్రాథమికోన్నత పాఠశాల మేడిపల్లిలోనూ ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల నిర్మల్లోను, ఇంజనీరింగ్ కళాశాల ఆదిలాబాద్లోనూ ఉన్నాయి. సమీప వైద్య కళాశాల ఆదిలాబాద్లోను, మేనేజిమెంటు కళాశాల, పాలీటెక్నిక్‌లు నిర్మల్లోనూ ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల నిర్మల్లో ఉన్నాయి.
ప్రభుత్వ వైద్య సౌకర్యం
తాండ్రలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
బావుల నీరు గ్రామంలో అందుబాటులో ఉంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. ఆటో సౌకర్యం, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
ప్రధాన జిల్లా రహదారి, జిల్లా రహదారి గ్రామం నుండి 5 కి.మీ. లోపు దూరంలో ఉన్నాయి. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి.
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
తాండ్రలో భూ వినియోగం కింది విధంగా ఉంది:
నీటిపారుదల సౌకర్యాలు
తాండ్రలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
తాండ్రలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
ప్రత్తి
అస్సాం తాలూకాలు
right|thumb|300px|భారతదేశం పాలనా వ్యవస్థ విభాగాలుపాలనా వ్వవస్థ పరంగా భారత దేశం కొన్ని రాష్ట్రాల సముదాయం (Union of States). ప్రతి రాష్ట్రాన్ని కొన్ని జిల్లాలుగా విభజించారు. (కొన్ని రాష్ట్రాలలో కొన్ని జిల్లాలను కలిపి ఒక రెవిన్యూ డివిజన్‌గా కూడా పరిగణిస్తారు.) ఒక్కొక్క జిల్లాను కొన్ని ఉప విభాగాలుగా చేశారు. ఇలాంటి ఉప విభాగాలను తాలూకా, తహసీలు, మండలం , పరగణా, మహాకుమా వంటి పేర్లతో పిలుస్తారు. అత్యధిక రాష్ట్రాలలో "తాలూకా", "తహసీలు", "మండల్" పేర్లు వాడుకలో ఉన్నాయి.
సాధారణంగా జిల్లాలో విభాగాలు ఇలా ఉంటాయి
రాష్ట్రంలో తాలూకాలు
అస్సాం రాష్ట్రంలో జిల్లాల వారీగా తాలూకాలు క్రింద ఇవ్వబడ్డాయి.
బయటి లింకులు
వర్గం:భారతదేశ తాలూకాలు
మాస్టర్ కంట్రోల్ ఫెసిలిటీ
link=//upload.wikimedia.org/wikipedia/commons/thumb/c/cc/Insat-1B.jpg/250px-Insat-1B.jpg|కుడి|thumb|250x250px| ఇన్‌శాట్-1B - MCF నియంత్రించిన మొదటి ఉపగ్రహాలలో ఒకటి మాస్టర్ కంట్రోల్ ఫెసిలిటీ (MCF) అనేది కర్ణాటక లోని హసన్ నగరంలో భారత అంతరిక్ష పరిశోధనా సంస్థ (ISRO) ఏర్పాటు చేసిన సదుపాయం. 1982లో స్థాపించిన ఈ సదుపాయం ఇస్రో ప్రయోగించిన భూస్థిర, భూ సమన్వయ ఉపగ్రహాలను పర్యవేక్షించడానికి, నియంత్రించడానికి ఉపయోగపడుతుంది. 2005లో భోపాల్‌లో మరొక సదుపాయాన్ని స్థాపించే వరకు ఇస్రోకున్న ఏకైక మాస్టర్ కంట్రోల్ ఫెసిలిటీ ఇది.
స్థాపన
నియంత్రణ సదుపాయాన్ని ఏర్పాటు కోసం ఇస్రో భారతదేశంలో వివిధ సైట్‌లను తనిఖీ చేసి, హాసన్‌ను ఎంచుకుంది. ఇది ధ్వని తక్కువగా ఉంది. ఇతర స్థలాల కంటే ఇక్కడ తక్కువ భూస్థిత ప్రసారాలు ఉన్నాయి. ఉపగ్రహాల నుండి చాలా బలహీనమైన సంకేతాలను కూడా అందుకోవాలంటే, అతి తక్కువ జోక్యం ఉండాలి. ఈ సదుపాయాన్ని 17.2 హెక్టార్లలో నిర్మించారు.
అంతర్గత విభజనలు
MCF లో మూడు విభాగాలున్నాయి. అవి: స్పేస్‌క్రాఫ్ట్ కంట్రోల్ సెంటర్, మిషన్ కంట్రోల్ సెంటర్, ఎర్త్ స్టేషన్.
అంతరిక్ష నౌక నియంత్రణ కేంద్రం (స్పేస్‌క్రాఫ్ట్ కంట్రోల్ సెంటర్)
ఈ కేంద్రం నుండి ఉపగ్రహాలను నియంత్రిస్తారు. కావలసిన కార్యకలాపాలను చేపట్టడానికి ఉపగ్రహానికి ఆదేశాలను ఈ కేంద్రం నుండే పంపిస్తారు.
ఉపగ్రహాలు
ప్రస్తుతం MCF కింది 19 ఉపగ్రహాలను నియంత్రిస్తోంది: ఇన్‌శాట్-3C, KALPANA-1, ఇన్‌శాట్-3A, ఇన్‌శాట్-4A, ఇన్‌శాట్-4B, ఇన్‌శాట్-4CR, జీశాట్-8, జీశాట్-12, జీశాట్-10, IRNSS-1A, ఇన్‌శాట్ -1A. 3D, జీశాట్-7, జీశాట్-14, IRNSS-1B, IRNSS-1C, జీశాట్-16 IRNSS-1D, జీశాట్-6, జీశాట్-15 ఉపగ్రహాలు. ఈ 19 ఉపగ్రహాలలో 16 ని MCF హసన్ నుండి, మూడింటిని MCF భోపాల్ ( ఇన్‌శాట్-3C, ఇన్‌శాట్-4CR, జీశాట్-12 ) నుండి నియంత్రిస్తున్నారు. 1997 అక్టోబరులో MCF ఇన్‌శాట్-2D ఉపగ్రహంతో సంబంధాన్ని కోల్పోయింది. ఇది ISROకి తీవ్రమైన దెబ్బ. ఈ లోపం ముంబైలోని నేషనల్ స్టాక్ ఎక్స్ఛేంజ్‌ను కూడా ప్రభావితం చేసింది. 1997 అక్టోబరు 3 న దీనిపై ఆధారపడిన VSAT టెర్మినళ్ళను ఇన్‌శాట్-2Aకి బదిలీ చేసేవరకు ఎక్స్‌ఛేంజిలో ట్రేడింగ్‌ను నిలిపివేయవలసి వచ్చింది. ఇంతకుముందు, ఈ సదుపాయం నుండి ఇన్‌శాట్-1B వంటి మునుపటి తరం ఉపగ్రహాలను కూడా నియంత్రించేవారు.
మూలాలు
వర్గం:ఇస్రో అనుబంధ సంస్థలు
నందమూరి త్రివిక్రమరావు
thumb నందమూరి త్రివిక్రమరావు తెలుగు సినిమా నిర్మాత, దర్శకుడు, సినిమ కథా రచయిత. అతను ఆంధ్రప్రదేశ్ మాజీ ముఖ్యమంత్రి, సినీ నటుడు నందమూరి తారక రామారావుకు తమ్ముడు. అతని కుమారుడు నందమూరి కళ్యాణ చక్రవర్తి 1980లలో సినిమా నటుడు, మద్రాసులోని నేషనల్ ఆర్ట్ ధియేటర్ కు సహ అధిపతి,. ఈ నిర్మాణ సంస్థ నందమూరి తారక రామారావు నటించిన 40 చిత్రాలను నిర్మించింది. అతను నాలుగు జాతీయ ఫిల్మ్‌ పురస్కారాలను పొందాడు. మూడు ఆంధ్రప్రదేశ్ రాష్ట్ర నంది పురస్కారాలను, రెండు దక్షిణాది ఫిల్మ్‌ పురస్కారాలను అందుకున్నాడు.
బయటి లింకులు
వర్గం:తెలుగు సినిమా నిర్మాతలు వర్గం:జీవిస్తున్న ప్రజలు వర్గం:నందమూరి కుటుంబం
జవహర్ నవోదయ విద్యాలయం వర్గల్
జవహర్ నవోదయ విద్యాలయం వర్గల్(ఆంగ్లం:Jawahar Navodaya Vidyalaya, Hindi: जवाहर नवोदया विद्यलया) ఒక కేంద్ర ప్రభుత్వ పాఠశాల. ఇది ఉమ్మడి మెదక్ జిల్లా కోసం 1987లో స్థాపించబడింది. ఈ పాఠశాలను కేంద్ర ప్రభుత్వానికి చెందిన విద్యాశాఖ నిర్వహిస్తుంది. భారతదేశంలో మొత్తం 661 నవోదయ విద్యాలయాలున్నాయి, వీటన్నింటిని నవోదయ విద్యాలయ సమితి నిర్వహిస్తోంది.
సంక్షిప్తంగా దీన్ని జేఎన్వీ  వర్గల్ అని పిలుస్తారు.
చరిత్ర
1986లో నేషనల్ పాలసీ ఆఫ్ ఎడ్యుకేషన్ కింద ఈ నవోదయ విద్యాలయాలు చేయబడ్డాయి. వాటిల్లో ఒకటి ఈ జేఎన్వీ వర్గల్.
ప్రవేశ విధానం
ప్రతి సంవత్సరం 6వ తరగతికి 80 మంది విద్యార్థులను తీసుకుంటారు. ప్రతి సంవత్సరం సుమారు 10000 నుండి 20000 దరఖాస్తులు వస్తాయి, జేఎన్వీఎస్టి(JNVST) ప్రవేశ పరీక్ష ద్వారా ఎంపిక విధానం కొనసాగుతుంది.
తరగతులు 9 ఇంకా 11 లో కూడా పాఠశాలలో ఉన్న ఖాళీలను బట్టి దరఖాస్తుల ద్వారా ప్రవేశం ఉంటుంది.
విద్య, వసతి
ఈ పాఠశాలలో 6 నుండి 12వ తరగతి వరకు విద్యార్థులకు చదువు చెప్తారు. అన్ని తరగతుల వారికి సి.బి.యస్.ఈ సిలబస్ ఆంగ్ల మాధ్యమంలో విద్యా బోధన ఉంటుంది. ముప్పై మూడు ఎకరాల విస్తీర్ణంలో ఉన్న ఈ పాఠశాలలో పాఠశాల భవనం, విద్యార్థులకు ఇంకా ఉపాధ్యాయులకు వసతి గృహములు ఉన్నాయి. ఆడుకోవడానికి విశాలమైన మైదానం ఉంది, ఈ పాఠశాల మైదానం దక్షిణ భారతదేశంలోనే అత్యంత పెద్ద రన్నింగ్ ట్రాక్ కలిగి ఉంది.
మూలాలు
వర్గం:పాఠశాల
యు ఆర్ రావు ఉపగ్రహ కేంద్రం
UR రావు ఉపగ్రహ కేంద్రం (URSC), భారతీయ ఉపగ్రహాల రూపకల్పన, అభివృద్ధి నిర్మాణం కోసం భారత అంతరిక్ష పరిశోధనా సంస్థ అభివృద్ధి చేసిన కేంద్రం. గతంలో దీన్ని ISRO ఉపగ్రహ కేంద్రం అనేవారు. 1972వ సంవత్సరంలో బెంగళూరులోని పీన్యా ఇండస్ట్రియల్ ఎస్టేట్స్‌లో ఇండియన్ సైంటిఫిక్ శాటిలైట్ ప్రాజెక్ట్ (ISSP) పేరుతో దీన్ని స్థాపించారు. మాజీ ISRO ఛైర్మన్, ISAC వ్యవస్థాపక డైరెక్టర్ అయిన డాక్టర్ ఉడిపి రామచంద్రరావు పేరు మీద 2018 ఏప్రిల్ 2 న దీని పేరు UR రావు శాటిలైట్ సెంటర్ (URSC)గా మార్చారు.
బెంగుళూరులోని విమానపురాలో ఉన్న ఈ కేంద్రం తన 100వ ఉపగ్రహాన్ని 2018 జనవరి 12 న తయారు చేసి ప్రయోగించింది. ఈ కేంద్రం తయారు చేసిన ఉపగ్రహాల్లోINSAT, IRS, GSAT కమ్యూనికేషన్ ఉపగ్రహాలు ఉన్నాయి.
URSC గొడుగు కింద ఉన్న సంస్థలలో ఎలక్ట్రో-ఆప్టిక్స్ సిస్టమ్స్ (LEOS) ప్రయోగశాల, ISRO శాటిలైట్ ఇంటిగ్రేషన్ అండ్ టెస్టింగ్ ఎస్టాబ్లిష్‌మెంట్ (ISITE) ఉన్నాయి.
M. శంకరన్ URSC ప్రస్తుత డైరెక్టర్.
సంస్థ ఆకృతి
ఇతర ISRO కేంద్రాల మాదిరిగానే, URSC ను కూడా మ్యాట్రిక్స్ మేనేజ్‌మెంట్ స్ట్రక్చర్ కింద నిర్వహిస్తారు. ఈ కేంద్రంలో కంట్రోల్ అండ్ మిషన్ ఏరియా, ఎలక్ట్రానిక్ సిస్టమ్స్ ఏరియా, మెకానికల్ సిస్టమ్స్ ఏరియా, రిలయబిలిటీ అండ్ కాంపోనెంట్స్ ఏరియా వంటి అనేక విభాగాలు ఉన్నాయి. ఈ ఏరియాలను మళ్ళీ సమూహాలుగా విభజించారు. ఉదాహరణకు, కంట్రోల్ అండ్ మిషన్ ఏరియాలో కంట్రోల్ సిస్టమ్స్ గ్రూప్, ఫ్లైట్ డైనమిక్స్ గ్రూప్ మొదలైన అనేక గ్రూపులు ఉన్నాయి. సమూహాలను మళ్ళీ విభాగాలుగా విభజించారు. ఉదాహరణకు, కంట్రోల్ సిస్టమ్స్ గ్రూప్‌లో కంట్రోల్ ఎలక్ట్రానిక్స్ డివిజన్, కంట్రోల్ డైనమిక్స్ అండ్ అనాలిసిస్ డివిజన్ మొదలైన విభాగాలు ఉన్నాయి. ఇది కాకుండా, ప్రాజెక్ట్ ప్లానింగ్, ఎవాల్యుయేషన్ గ్రూప్, కంప్యూటర్, ఇన్ఫర్మేషన్ గ్రూప్, స్పేస్ ఏస్ట్రానమీ, ఇన్‌స్ట్రుమెంటేషన్ విభాగాలు స్వతంత్రంగా ఉంటాయి. ఇవికాక ఇతర సౌకర్యాలు (థర్మోవాక్ సౌకర్యం మొదలైనవి వంటివి), ప్రాజెక్ట్‌లు (IRS, INSAT, SATNAV మొదలైనవి) కూడా ఉన్నాయి.
మూలాలు
వర్గం:ఇస్రో అనుబంధ సంస్థలు
వైద్యశాల
thumb|300px|యూరోప్‌లోని అతిపెద్ద విశ్వవిద్యాలయ వైద్యశాల చారిటే(Charité), బెర్లిన్ కాంపస్, జర్మనీ
వైద్యశాల లేదా ఆసుపత్రి లేదా దవాఖానా అనబడే ప్రదేశంలో వైద్యసహాయం అందించబడుతుంది. సాధారణంగా వ్యాధిగ్రస్తులు లేదా రోగులు ఇక్కడ చేర్చుకోబడి చికిత్స పొందుతారు. ప్రస్తుత కాలంలో ఆసుపత్రులు ప్రభుత్వం, ఇతర నాన్ ప్రాఫిట్ సంస్థలు, ప్రాఫిట్ సంస్థల ఆర్థిక సహాయంతో నడుపబడుతుంటాయి. చరిత్రలో చూస్తే ఈ వైద్యశాలలు మత సంస్థల ద్వారాగాని దయామయ పెద్దమనుషుల సహకారంతోగాని స్థాపించబడునాయి. ప్రస్తుతము ఆసుపత్రుల్లో వివిధ రంగాల్లో నిపుణత కలిగిన వైద్యులు, శస్త్ర చికిత్సా నిపుణులు, నర్సులు వారి వారి వృత్తి ధర్మాలను నిర్వర్తిస్తుంటూ ఉంటారు.
పూర్వపు చరిత్ర
పూర్వపు సంప్రదాయాలలో వైద్యశాలలు మతంతో ముడిపడి ఉండేవి. ఈజిప్టులో గుళ్ళలో వైద్యసహాయం అందించబడడం చరిత్రలో మొట్టమొదటిసారిగా జరిగినట్లు తెలుస్తుంది. గ్రీకు గుళ్ళలో వ్యాధులను నయం చేయగలిగే Asclepius దేవుడి గుళ్ళలో వ్యాధి గ్రస్తులను చేర్చుకొని ఆ దేవుడి వారికి కలలో కనిపించి సహాయం చేసే వరకు ఉంచేవారు. రోమన్లు కూడా ఆ దేవున్ని Æsculapius పేరుతో కొలిచేవారు. ఆ పేరుతో ఒక ద్వీపంలో రోమ్‌లోని టిబెర్ ప్రాంతంలో 291 BCలో దేవాలయం కట్టించబడింది.
బయటి లింకులు
వైద్యశాలలు వర్గం:వైద్యసహాయం అందించే స్థలాలు వర్గం:కట్టడాలు
జోలపాట
లక్షణాలు
తల్లి కదులుతున్నప్పుడు గర్భంలో శిశువు అనుభవించే కదలికను ఈ పాట అనుకరిస్తుంది. అదనంగా, శిశువుల లయకు ప్రాధాన్యత వారు వాటితో వారి స్వంత శరీర కదలికలతో బలమైన సంబంధాన్ని పంచుకుంటారు. ఈ పాటల్లో ఉచ్చారణలు తక్కువగా నోటితో శబ్ధలు ఎక్కువగా ఉంటాయి.
సాంస్కృతిక ప్రాబల్యం
సాంస్కృతిక పాత్రలు అభ్యాసాలను తగ్గించడానికి లేదా బలోపేతం చేయడానికి జోల పాట ఉపయోగిస్తారు. సంస్కృతిలో జోల పాట అమరిక పరిశీలనలో, పిల్లలు ఊయలల్లో జోల పాటలు నిద్రపోవడానికి, మేల్కొలపడానికి సహాయపడుతుంది.
చికిత్సా విలువ
సున్నితమైన పాటతో చికిత్స అకాల ప్రసవ శిశువుల హృదయ స్పందన రేటును మందగించడమే కాక, వారికి ఆహారం నిద్రకు బాగా సహాయపడుతుంది. ఇది వారికి బరువు పెరగడానికి వారి పునరుద్ధరణను వేగవంతం చేస్తుంది. చికిత్సాత్మకంగా రూపొందించిన సంగీతం - వ్యక్తిగతంగా పాడిన జోల పాటలు - గుండె శ్వాసకోశ పనితీరును ప్రభావితం చేస్తాయి. పాటతో చికిత్సకి ఈ రకమైన చికిత్సలు పొందిన పిల్లలు ఆసుపత్రుల్లో ఎలాంటి సమస్యల నుండి అయినా త్వరగా కోలుకుంటారు.
శిశువులకు పెరుగుదల అభివృద్ధికి అవసరమైన పోషకాహారాన్ని జోల పాట నాడీ వ్యవస్థ వేగవంతమైన అభివృద్ధిని ప్రోత్సహించడంతో పాటు  చాలా తక్కువగా అనారోగ్యానికి గురి అవుతుంటారు, చాలా చురుకుగా చలాకీగా ఉంటారు..
అకాల మరణాల రేటు లక్షణాలు, సమస్యలు కలిగిన మాత, శిశువులలో శారీరక పనితీరు అభివృద్ధిపై ప్రత్యక్షంగా పాడిన జోల పాట ప్రయోజనకరమైన ప్రభావాలను చూపుతాయని ఇటీవలి పరిశోధనలో తేలింది. నెమ్మదిగా, పునరావృతమయ్యే ప్రవేశ లయ ప్రత్యక్ష మూలకంలా జోలపాట ప్రవర్తనను నియంత్రిస్తుంది. శిశువులు తమ చుట్టూ ఉన్న శబ్దాలను ఆకర్షించే సహజ ధోరణిని కలిగి ఉంటారు. గర్భంలో పిండం అభివృద్ధి సమయంలో తల్లి హృదయస్పందనతో సహా ప్రారంబ అవగాహన మొదలవుతుంది, శిశువులు సహజమైన సంగీత ప్రాధాన్యత ఆసక్తితో పుడతారు. ప్రత్యక్ష శ్వాస శబ్దాల మూలకం శిశు హృదయ స్పందన రేటు, నిశ్శబ్ద-హెచ్చరిక స్థితులు నిద్రను నియంత్రిస్తుంది. ప్రత్యక్ష జోల పాట తల్లిదండ్రుల-పిల్లల బంధాన్ని కూడా పెంచుతాయి, తద్వార పెరుగుదల అభివృద్ధిని ప్రేరేపిస్తుంది.
చాలా జోలపాటలు, వారి పదాల అర్థంతో సంబంధం లేకుండా, శాంతియుత ఇంద్రజాలం లాంటి గుణాన్ని కలిగి ఉంటాయి. ఈ పాటలో మృదువైన తల్లి పరిస్థితి ఆమె బిడ్డ పట్ల ఉన్న ప్రేమ, మమకారం ఉంటాయి. లాలి పాటల పనితీరులో ఎక్కువ భాగం తల్లి తన చింతలను ఆందోళనలను వినిపించడంలో సహాయపడటం. పిల్లలకు వారి తల్లికి చికిత్సగా కూడా పనిచేస్తారు. శిశువులను ఓదార్చడానికి శక్తినిచ్చే సహజ సామర్థ్యాన్ని కలిగి ఉంది, అలాగే సంరక్షణ బంధాలను పెంపొందించుకుంటుంది.
తల్లి-శిశు సంకర్షణ
తల్లి బిడ్డల మధ్య సంరక్షణ బంధాలను పెంపొందించడంలో లాలి పాటల పాత్రపై చాలా పరిశోధనలు జరిగాయి. శిశువులకు జోల పాట పాడే తల్లులు ఒక బంధన కార్యకలాపంలో పాల్గొంటారు, ఇది శిశు మెదడు అంతర్లీన నాడీ నిర్మాణాన్ని వాస్తవంగా మారుస్తుంది, జోల పాట చికిత్సా ప్రభావం ఆందోళనలను శాంతపరచడం బంధాలను పెంపొందించడంపై బలమైన ప్రభావాన్ని చూపుతుంది.
భారతదేశం
హిందీలో అనేక భారతీయ భాషలలో, లాలి పాటలని "లోరీ" అని పిలుస్తారు. ఎక్కువగా, లాలి పాటలను జానపద భాషలలో పాడతారు. జోల పాట కూడా భారతీయ సినిమాల్లో అంతర్భాగం. ప్రతి భాషలో సుమారు 50 సినిమాలలో జోల పాటలు వ్రాయబడ్డాయి.
తెలుగు భాషలో, లాలీని "జోలా" లేదా "జోలా పాటా" అని పిలుస్తారు. తెలుగులో పూర్వం తాళ్ళపాక అన్నమయ్య రచించిన లాలీ పాట "జో అచుతా నందా జో జో ముకుంద" పాట వినని పిల్లలు ఉండరు.
తమిళ భాషలో, లాలి పాటను "నాలుక" అని పిలుస్తారు. పాట ప్రారంభంలో నాలుక తరచూ కదలిక ద్వారా శ్రావ్యమైన శబ్దం సృష్టించబడుతుంది.
మరాఠీ భాషలో, లాలీని అంగై గీత్ అంటారు. ఓదార్పు పదాలతో సంగీతం లాంటి ఈ పాటలు శిశువును శాంతపరచడానికి నిద్రపోవడానికి వాడుతారు.
బాహ్య లింకులు
వర్గం:పాటలు వర్గం:బాల సాహిత్యం వర్గం:తెలుగు పాటలు వర్గం: వర్గం:జానపద సాహిత్యం
మహాలయ పౌర్ణమి
మాలపున్నమి లేదా మహలయ పౌర్ణమి పండుగను పల్లె ప్రజలు 'మాల పున్నం' అంటారు. చదువుకొనె వారు మహలయ పౌర్ణమి అంటారు.ఇది రాయలసీమ, అనంతపురం జిల్లా లలో జరుపుకొనె ఒక పండుగ.ఇది తెలుగునెల ప్రకారం ఆశ్వయుజ మాసం లో పున్నమి నాడు హరిజనులు చేసుకొనే పండుగ.అంటే ఇంగ్లీషునెల ప్రకారం ఆగష్టు కడపటి వారంలో గాని, సెప్టెంబరు మొదటివారంలో కాని వస్తుంది. మాలపున్నం నగరాలలో అంతగా కనిపించదు. మాలపున్నం పండుగ వచ్చే నాటికి పొలంలో విత్తనాలు వేయబడి ఉంటాయి. ఇది ప్రత్యేకంగా హరిజనులు జరుపుకొనే పండుగ. మాల, మాదిగలు జరుపుకొనే పండుగ కావునే దీనిని మాల పున్నం అంటారు.
విశిష్టత
మాల పున్నమికి గాలి అంతా మడుగులో పడిపోతుందని ఒక సామెత కలదు. ఈ పండుగ అనంతపురం జిల్లా లో కొన్ని చోట్ల కలదు, కొన్ని చేట్లలేదు. అసలు రాయలసీమ ప్రాంతంలో ఇది ఇప్పుడు కనబడుటలేదు అని, అనంతపురం జిల్లాలో కొన్ని చోట్లమాత్రమే కలదని చెబుతారు. ఈ పండుగ గురించి ఎన్నో కట్టు కథలు చెబుతారు. ఇక్కడ హరిజనులు పండుగనాడు ఉపవాసంతో ఉండి, ఇల్లు-బయట, లోపల పరిశుభ్రంగా ఉంచి పండుగ జరుపుకుంటారు. ఈ పండుగ నాడు తీపి ప్రధాన వస్తువుగా భావిస్తారు. రేపు పండగ అనగానే ముందు రోజు రాత్రి పది గంటల నుంచి పొలాలు దగ్గర వేటలు (పొట్టెలు, మేక పోతులు, కోళ్ళు) కొట్టుట జరుగుతుంది. అలా పొలాల దగ్గర వేటలు కొట్టుటవలన పైరు తల్లికి పోషణబలం, ఏమైనా రోగాలు ఉంటే పోతాయని వీరి నమ్మకం.కొందరు ఉదయాన్నే వేటలు కొడతారు. వేటలు కొట్టలేని వాళ్ళు బొచ్చు లేదా ఉన్ని తీసుకొనిపోయి పొలాల దగ్గర కడతారు. పండుగ నాడు సాయత్రం పూట కోలాట వేషాలు, కోళ్ళ పందాలు కాలక్షేపం కోసం సరదాగా ఆడుతారు. దీని కోసం పిల్లలు పెద్దలు అత్యంత శ్రద్ధతో ఎదురు చూస్తారు. ఈ పండుగ కొత్తగా పెళ్ళనవారికి తప్పనిసరి వేడుక.
మూలాలు
వర్గం:హిందూ పండుగలు
ఎన్.జె. భిక్షు
'''ఎన్.జె. భిక్షు''' రంగస్థల, టీవీ, నటుడు, దర్శకుడు, సినిమా నటుడు, రంగస్థల అధ్యాపకుడు. హైదరాబాదు విశ్వవిద్యాలయములోని రంగస్థల కళలశాఖలో ప్రొఫెసర్ గా పనిచేసిన బిక్షు, సినీరంగంలోని యువ నటీనటులకు నటనలో శిక్షణ ఇస్తున్నాడు.
రంగస్థల ప్రస్థానం
చిన్నప్పటి నుండి నాటకరంగంపై ఆసక్తి పెంచుకున్న భిక్షు, 1981లో తెనాలి నుండి హైదరాబాదుకి వచ్చాడు. ఎ.ఆర్.కృష్ణ, దేవదాస్ కనకాల, లక్ష్మీదేవి కనకాల, చాట్ల శ్రీరాములు, కేవీ గోపాలస్వామి నాయుడు, నటరాజ రామకృష్ణ వంటివారు బోధిస్తున్న ఏపి థియేటర్ రిపర్టరీ ఇన్సిట్యూట్లో చేరి నటనలో శిక్షణ తీసుకున్నాడు. అటుతరువాత మధు ఫిల్మ్ ఇన్సిట్యూట్ ప్రిన్సిపాల్ గా పనిచేశాడు. అనేక నాటక శిక్షణ శిబిరాలు నిర్వహించి ఔత్సాహిక కళాకారులకు నటనలో శిక్షణ ఇచ్చాడు.
కొద్దికాలం తరువాత హైదరాబాదు విశ్వవిద్యాలయంలో శిక్షకుడిగా చేరమని ఆహ్వానం వచ్చినా, విద్యార్థిగా చేరాడు. అటుతరువాత అదే విశ్వవిద్యాలయం 1991నుండి పాఠాలు బోధించి 2021 ఆగస్టు 2న పదవీ విరమణ చేశాడు. అనేక నాటకోత్సవాలకు న్యాయనిర్ణేతగా కూడా ఉన్నాడు.
దర్శకత్వం చేసినవి: ఒక ఒరలో నాలుగు నిజాలు (రషోమన్ సినిమాకు నాటక రూపం), దేవుడ్ని చూసినవాడు (తిలక్ కథకు నాటక రూపం), అమరావతి కథలు, కన్యాశుల్కం, దంతవేదాంతం, ఎలక్ట్రా (గ్రీకు నాటకం)
సినీరంగ ప్రస్థానం
కళ్ళు సినిమాలో నటించాడు. 1987లో పూణే ఫిల్మ్ ఇన్సిట్యూట్లో రెండు నెలల అప్రిషియేషన్ కోర్సు చేశాడు. మధు ఫిల్మ్ ఇన్సిట్యూట్ నుండి బయటికి వచ్చిన తరువాత పరిచయం ఉన్నవారికి నటనలో శిక్షణ ఇచ్చేవాడు. భిక్షు శిక్షన ఇచ్చిన వారిలో వేణు, జూ. ఎన్టీయార్, నితిన్, నిఖిల్ సిద్ధార్థ్, రామ్, సాయి ధరమ్ తేజ్, ఇలియానా, దీక్షా సేథ్, సుహాసిని, పార్వతీ మెల్టన్, బెల్లకొండ శ్రీను, నాగ శౌర్య, స్వాతి (రామాయణంలో రావణుడి పాత్రధారిణి), తేజ (చూడాలని వుంది), అతులిత్ (తులసి) వంటి నటీనటులు కూడా ఉన్నారు.
నటించిన సినిమాలు: కళ్ళు, మనీ, పాపే నా ప్రాణం (2000), మాస్, చంటిగాడు (2003)
మూలాలు
వర్గం:1957 జననాలు వర్గం:రంగస్థల కళాకారులు వర్గం:తెలుగు రంగస్థల దర్శకులు వర్గం:తెలుగు రంగస్థల నటులు వర్గం:తెలుగు సినిమా నటులు వర్గం:గుంటూరు జిల్లా రంగస్థల నటులు వర్గం:గుంటూరు జిల్లా ఉపాధ్యాయులు వర్గం:గుంటూరు జిల్లా సినిమా నటులు
కోటగిరి వేంకట కృష్ణారావు
గంపలగూడెం రాజా కోటగిరి వెంకటకృష్ణారావు, కృష్ణా జిల్లా లోని గంపలగూడెం జమీందారు. స్వాతంత్ర్య సమరయోధుడు, రాజకీయ నాయకుడు, సంఘ సంస్కర్త. వెంకటకృష్ణారావు 1920లలో స్వాతంత్ర్యోద్యమంలో పాల్గొన్న తొట్టతొలి ఆంధ్ర ప్రాంతానికి చెందిన జమీందారు. ఈయన ఉప్పు సత్యాగ్రహం, సహాయనిరాకరణోద్యమాలలో పాల్గొని, అనేక మార్లు జైలుకెళ్ళాడు.
జననం, బాల్యం
వెంకటకృష్ణారావు 1890లో ఖర సంవత్సర ఫాల్గుణ బహుళ పాడ్యమి నాడు నూజివీడులో పద్మనాయక వంశానికి చెందిన కుటుంబంలో చిన్నయ్య, సుబ్బాయమ్మలకు జన్మించాడు. ఈయన్ను జగన్నాథరావు, సుబ్బాయమ్మ దంపతులు దత్తత తీసుకున్నారు. ఈయన శృంగార తిలకము, యౌవననిగర్హణము, చాటు పద్యములు, శ్రీకృష్ణరాయనాటకావళి (అభినవ పాండవీయము, పాదుషా పరాభావము, బెబ్బులి, ప్రణయాదర్శణము అను నాలుగు నాటకాల సంపుటం), మాతృదేశము, విధి (పద్యకావ్యము), దేవదాసి (నాటకము), ఘోషావ్యాస ఖండనము మొదలగు రచలను చేశాడు. శ్రీకృష్ణరాయనాటకావళి నాటక సంపుటికి విశ్వనాథ సత్యనారాయణ పీఠిక వ్రాశాడు. తొలి మూడు కృతులలో శృంగార రసాన్ని పండించిన కోటగిరి ఆ తరువాత రచనలలో అంతే చక్కగా వీరరసాన్ని పండించాడని మధునాపంతుల సత్యనారాయణ శాస్త్రి ఈయన గురించి పేర్కొన్నాడు.
ఉప్పు సత్యాగ్రహం
ఉప్పు సత్యాగ్రహం సమయంలో వెంకటకృష్ణారావు, విజయవాడ నుండి 120 మంది స్వచ్ఛందసేవకులతో కాలినడకన కోనసీమను చేరి అక్కడ ఉప్పును తయారుచేసి చట్టాన్ని ధిక్కరించాడు. సాధారణంగా బ్రిటీషు వారికి అనుకూలంగా ఉండే జమిందారీ కుటుంబానికి చెందిన వెంకటకృష్ణారావు శాసనోల్లంఘనంలో పాల్గొనటం పలువురిని ఆశ్చర్యపరచింది. బ్రిటీషు పాలనలో జమీందారుదైనా, సామాన్యప్రజలదైనా బానిస బ్రతుకేనని, తన నాయకుడు మహాత్మా గాంధీ, ఆయన మాటే తనకు వేదమని చాటి, తీరాంధ్రలో ఉప్పు సత్యాగ్రహానికి మంచి ఊతమిచ్చాడు.
బెబ్బులి
' బెబ్బులి 'లో నున్న పద్యములు కొన్ని యే ప్రబంధకవులు వ్రాయలేని తీరులలో వీరు వ్రాసిరి.
సీ. ఆత్మగౌరవ రక్షణార్థమై యుసురు తృ ణప్రాయ మంచు బెనంగవలయు వెల్మ కులద్వేషి విజయరాముని సంహ రింప గంకణము ధరింపవలయు బాశ్చాత్యసేనకు భరతపుత్రుల బలో ద్రేక మీతూరి బోధింపవలయు జచ్చియో వగతుర వ్రచ్చియో దశదిగ్వి శద యశశ్చట వెదచల్లవలయు
గీ. మరణ మున్న దొకప్పుడు మానవులకు సద్యశం బొక్కటే చిరస్థాయి గాన యుద్ధరంగాని కురుక సన్నద్ధ పడుడు దళిత పరిసంధులార ! ఓ వెలమలార !
శా. వాలున్ డాలును గేల గీల్కొలిపి దుర్వారాహవ ప్రాభవో ద్వేలాభీల కరాళ విక్రమ కళావిస్తారులై భారతీ యాలోక ప్రతిభావిశేషమున రాజ్యస్థాపనోత్సాహులై లేలెండీ ! యిక వెల్మవీరులు యశోలేశంబు నాసింపుడీ !
సీ. హైదరు జంగు పాదాశ్రయ మొనరించి దురము గల్పించిన ద్రోహబుద్ధి ఉన్నంతలో దృప్తి నొందక వెలమరా జ్యం బేల గోరు దురాశయంబు
ఖండాంతరుల మైత్రి గావించి భారతీ యుల కెగ్గు రోసిన తులువతనము పద్మనాయకకుల ప్రాభవ ధ్వంసనో పాయ పంకిలమయౌ పాపవృత్తి
గీ. యొక్కటై విధిబలము చేయూతనొసగ తాండ్రకులుడు నిమిత్తమాత్రంబుగాగ నీదు వధ విధానంబును నిర్వహించు, నాత్మ సంరక్షణోపాయ మరసికొనుము.
మూలాలు
వర్గం:1890 జననాలు వర్గం:తెలుగు రచయితలు వర్గం:తెలుగువారిలో స్వాతంత్ర్య సమర యోధులు వర్గం:కళాప్రపూర్ణ గ్రహీతలు వర్గం:సంఘసంస్కర్తలు వర్గం:కృష్ణా జిల్లా స్వాతంత్ర్య సమర యోధులు వర్గం:కృష్ణా జిల్లా కవులు
పదలపుత్తు-2 (ముంచంగిపుట్టు)
పదలపుట్టు, ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, ముంచంగిపుట్టు మండలం లోని గ్రామం. ఇది మండల కేంద్రమైన ముంచంగిపుట్టు నుండి 12 కి.మీ. దూరం లోను, సమీప పట్టణమైన జైపూరు (ఒరిస్సా) నుండి 101 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 55 ఇళ్లతో, 219 జనాభాతో 49 హెక్టార్లలో విస్తరించి ఉంది. గ్రామంలో మగవారి సంఖ్య 106, ఆడవారి సంఖ్య 113. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 212. గ్రామం యొక్క జనగణన లొకేషన్ కోడ్ 583523 .పిన్ కోడ్: 531040.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రైవేటు ప్రాథమిక పాఠశాల ఒకటి ఉన్నాయి.బాలబడి, ప్రాథమికోన్నత పాఠశాల, మాధ్యమిక పాఠశాల‌లు ముంచంగిపుట్టులో ఉన్నాయి. సమీప జూనియర్ కళాశాల ముంచంగిపుట్టులోను, ప్రభుత్వ ఆర్ట్స్ / సైన్స్ డిగ్రీ కళాశాల పాడేరులోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి.సమీప వృత్తి విద్యా శిక్షణ పాఠశాల పాడేరులోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. పారామెడికల్ సిబ్బంది ముగ్గురు ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
బావుల నీరు గ్రామంలో అందుబాటులో ఉంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రైల్వే స్టేషన్, ఆటో సౌకర్యం, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం, రోజువారీ మార్కెట్ గ్రామం నుండి 5 కి.మీ. లోపు దూరంలో ఉన్నాయి.
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
భూమి వినియోగం
పాడలపుట్టులో భూ వినియోగం కింది విధంగా ఉంది:
నీటిపారుదల సౌకర్యాలు
పాడలపుట్టులో వ్యవసాయానికి నీటి సరఫరా కింది వనరుల ద్వారా జరుగుతోంది.
గులాబ్ సింగ్ సైనీ
గులాబ్ సింగ్ సైనీ ఒక భారతీయ స్వాతంత్ర్య సమరయోధుడు, బల్లాబ్‌గఢ్ రాజ్య సైన్యానికి కమాండర్-ఇన్-చీఫ్. అతను 1857 భారత తిరుగుబాటులో బల్లభ్‌ఘర్ రాష్ట్ర సైన్యానికి నాయకత్వం వహించాడు. 9 జనవరి 1858 న ఢిల్లీలోని చాందినీ చౌక్‌లో మరో ఇద్దరు తిరుగుబాటు నాయకులతో కలిసి ఉరితీయబడ్డాడు.
జీవిత విశేషాలు
అతను జోధ్ సింగ్ సైనీ కుమారుడు. అతని పూర్వీకులు అనేక తరాలుగా రాజ నహర్ సింగ్ కుటుంబానికి సన్నిహితులు. గులాబ్ సింగ్ పూర్వీకులు సాంప్రదాయకంగా జాట్ సంస్థానంలో వరుసగా ఆర్మీ చీఫ్ పదవులను నిర్వహించారు. గులాబ్ సింగ్ సైనీ తండ్రి, జోధ్ సింగ్, నహర్ సింగ్ తండ్రి అయిన రాజా రామ్ సింగ్ సమయంలో బల్లభ్‌గఢ్ సైన్యంలో 'సేనాపతి' లేదా కమాండర్-ఇన్-చీఫ్. రాజ నహర్ సింగ్ తన సైనిక శిక్షణ మొత్తాన్ని జోధ్ సింగ్ నుండి పొందినట్లు చెబుతాడు, తరువాత జోధ్ సింగ్ కుమారుడు గులాబ్ సింగ్, బల్లభ్‌గఢ్ రాజుగా, నహర్ సింగ్ పట్టాభిషేకం తర్వాత 'సేనాపతి' లేదా సైన్యాధిపతిగా నియమించబడ్డాడు. మే 10, 1857 న మేరుట్, అంబాలా నుండి ఢిల్లీపై దాడి చేయడానికి ఇంగ్లీష్ సైనికులు ముందుకు వచ్చినప్పుడు, వారు గులాబ్ సింగ్ సైనీ, అతని డేర్-డెవిల్ స్థానిక సైన్యంతో భీకర యుద్ధం చేయాల్సి వచ్చింది. ఆంగ్ల సైన్యాన్ని పూర్తిగా నిర్మూలించి, వారి ప్రాణాల కోసం పారిపోయేలా చేసిన తరువాత, అతను భారతదేశ చక్రవర్తిగా బహదూర్ షా జాఫర్ పట్టాభిషేకంలో గణనీయమైన పాత్ర పోషించాడు.
1887 తిరుగుబాటు సమయంలో
ధీరజ్, పంజాబ్ కేసరి కరస్పాండెంట్, గులాబ్ సింగ్ సైనీ సిహి గ్రామంలో ఇంగ్లీష్ సైన్యానికి వ్యతిరేకంగా నిలబడ్డారు. అతను ముస్లింలు, జాట్లు, సైనీలు, మియోస్, రాజ్‌పుత్ వెలికితీత వంటి అనేక ఇతర సైనికులను కలిగి ఉన్న ఒక మిశ్రమ సైన్యాన్ని నడిపించాడు. 10 మే 1857 న గులాబ్ సింగ్, అతని స్వదేశీ సైన్యం ఈస్ట్ ఇండియా కంపెనీ సైన్యంపై ఘోర పరాజయాన్ని చవిచూసి వారిని వెనక్కి నెట్టాయి. భారతదేశంలో చివరి నామమాత్రపు మొఘల్ చక్రవర్తి బహదూర్ షా జాఫర్‌ను సింహాసనం నుండి దిగజార్చడానికి ఆంగ్లేయుల సైన్యం ఢిల్లీలోకి ప్రవేశించడాన్ని నిరోధించడానికి ఈ ప్రచారం చేపట్టబడింది. అక్కడ గులాబ్ సింగ్ చేసిన ప్రయత్నాల కారణంగా ఇంగ్లీష్ దీనిని నెరవేర్చడంలో తాత్కాలికంగా విఫలమైంది. ఇది బహదూర్ షా జాఫర్‌ను భారతదేశ చక్రవర్తిగా పట్టాభిషేకం చేయడానికి అనుమతించింది.
మరణం
1858 జనవరి 9 న న్యూ ఢిల్లీలోని చాందినీ చౌక్‌లో నహర్ సింగ్, మాధో సింగ్‌తో పాటు గులాబ్ సింగ్ సైనీని ఉరితీశారు. ఆ తరువాత, అతని ఆస్తి, భూమి మొత్తం బ్రిటిష్ వలసవాదులచే జప్తు చేయబడింది. స్థానికుల మీద వారి బలిదానం ప్రభావాన్ని చెరిపేయడానికి అతనికి, అతని సహచరులకు సంబంధించిన అన్ని పబ్లిక్ రికార్డులు దహనం చేయబడ్డాయి.
మూలాలు
వర్గం:భారత స్వాతంత్ర్య సమర యోధులు
8వ భారతీయ అంతర్జాతీయ చలన చిత్రోత్సవం
8వ భారతీయ అంతర్జాతీయ చలన చిత్రోత్సవం 1981 జనవరి 3 నుండి జనవరి 16 వరకు న్యూఢిల్లీలో జరిగింది.
భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.
మూలాలు
వర్గం:సినిమా పురస్కారాలు వర్గం:భారత అంతర్జాతీయ చలన చిత్రోత్సవం
పువ్వు
زهرة མེ་ཏོག་ fa:گل (گیاه)
ఉమ్మడి కుటుంబం
కుటుంబం అనగా భార్య, భర్త, పిల్లల సమూహం. ఉమ్మడి కుటుంబం అనగా ఒకే గృహంలో రెండు లేక అంతకంటే ఎక్కువ కుటుంబాల సమూహం. పూర్వ కాలం నుండి భారత దేశ కుటుంబ వ్యవస్థ ప్రధానంగా ఉమ్మడి కుటుంబ వ్యవస్థ. సాధారణంగా ఉమ్మడి కుటుంబ వ్యవస్థలో, తాతయ్యలు, నాయనమ్మ తాతయ్యలు, తల్లితండ్రులు, భార్యా భర్తలు, పిల్లలు, వదిన, మరదలు, పిన్ని, అన్నయ్యలు, తమ్ముళ్ళు ఉంటారు.
మహమ్మద్ ఖాజా ముజీబుద్దీన్
మహమ్మద్ ఖాజా ముజీబుద్దీన్‌ తెలంగాణ రాష్ట్రానికి చెందిన ఉద్యమకారుడు, రాజకీయ నాయకుడు. ఆయన 2022 జూన్ 30న తెలంగాణ ఉర్దూ అకాడమీ చైర్మన్‌గా నియమితుడయ్యాడు.
రాజకీయ జీవితం
మహ్మద్‌ ఖాజా ముజీబుద్దీన్ రెండు పర్యాయాలు మున్సిపల్‌ కౌన్సిలర్‌గా, నిజామాబాద్‌ డీసీఎంఎస్‌ చైర్మన్‌ గా, టీఆర్‌ఎస్‌ పార్టీ మైనారిటీ సెల్‌ ప్రెసిడెంట్‌గా వివిధ హోదాల్లో పని చేసి టీఆర్‌ఎస్‌ పార్టీ కామారెడ్డి జిల్లా అధ్యక్షడిగా పని చేస్తున్న సమయంలో 2022 జూన్ 30న తెలంగాణ ఉర్దూ అకాడమీ చైర్మన్‌గా నియమితుడయ్యాడు.
మూలాలు
వర్గం:తెలంగాణ రాజకీయ నాయకులు వర్గం:తెలంగాణ రాష్ట్ర సమితి రాజకీయ నాయకులు
పరమాణు సిద్ధాంతం
పరమాణువుకు సమానార్థమైన ఆంగ్లపదం ఆటం (Atom) ప్రాచీన గ్రీకు పదం అటామస్ అనే పదం నుంచి వచ్చింది. ఈ పదానికి విభజించడానికి వీలు లేనిది అని అర్థం. 19వ శతాబ్దానికి చెందిన రసాయనిక శాస్త్రవేత్తలు, ఇక విడగొట్టలేనంత సూక్ష్మంగా ఉన్న కొన్ని పదార్థాలను ఈ పేరుతో పిలవడం ప్రారంభించారు. 20 వ శతాబ్దం మొదలయ్యే నాటికి విద్యుదయస్కాంతత్వం, రేడియో ధార్మికత మొదలైన వాటిమీద పరిశోధనలు చేస్తూ అసలు విభజించడానికి వీలులేని పరమాణువులు ఉంటాయని కనుగొన్నారు. కానీ వీటిలో కూడా ఎలక్ట్రాన్లు, న్యూట్రానులు, ప్రోటానులు అనే కణాలు కలగలిసిపోయి ఉంటాయని కూడా నిరూపించారు. ఇంకా చెప్పాలంటే అత్యధిక ఉష్టోగ్రత, అత్యధిక పీడనం ఉన్న కొన్ని విపరీత పరిస్థితుల్లో (న్యూట్రాన్ స్టార్స్‌లో) అసలు పరమాణువులు ఉండే అవకాశమే లేదని కూడా కనుగొన్నారు.
పరమాణువులను కూడా విభజించగలమని తేలడంతో భౌతిక శాస్త్రవేత్తలు పరమాణువులో ఉన్న విడగొట్టడానికి వీలుకాని కణాలను ప్రాథమిక కణాలు (elementary particles) అని పిలిచారు. ఈ కణాల గురించి అధ్యయనం చేసే శాస్త్రాన్ని కణ భౌతికశాస్త్రం అని వ్యవహరిస్తారు. ఈ విభాగంలో భాగంగా శాస్త్రజ్ఞులు అసలు పదార్థం యొక్క తత్వాన్ని ఆవిష్కరించడానికి ప్రయత్నిస్తున్నారు.